title: Директива 97/48/ЕО на Комисията от 29 юли 1997 година относно второ изменение на Директива 82/711/ЕИО на Съвета за установяване на основните правила, необходими за изпитване на миграцията на съставките на пластмасови материали и изделия, предназначени за контакт с хранитекст от значение за ЕИП.

text:
               13/ 21

               BG

               Официален вестник на Европейския съюз

               260

         31997L0048

               L 222/10

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА 97/48/ЕО НА КОМИСИЯТА

   от 29 юли 1997 година
   относно второ изменение на Директива 82/711/ЕИО на Съвета за установяване на основните правила, необходими за изпитване на миграцията на съставките на пластмасови материали и изделия, предназначени за контакт с храни
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 89/109/ЕИО на Съвета от 21 декември 1988 година за сближаване на законодателствата на държавите-членки относно материалите и изделията, предназначени за контакт с храни (1), и по-специално член 3 от нея,
   като има предвид, че Директива 82/711/ЕИО на Съвета от 18 октомври 1982 година за установяване на основните правила, необходими за изпитване на миграцията на съставките на пластмасови материали и изделия, предназначени за контакт с храни (2), изменена с Директива 93/8/ЕИО (3), не изисква извършването на миграционни изпитвания в случаи, когато мастните хранителни симулатори са неподходящи;
   като има предвид, че изпитването със симулатори на мастни храни отнема време и е трудно за провеждане и следователно при някои специални условия следва да бъдат разрешени алтернативни изпитвания;
   като има предвид, че не е ясно дали Директива 82/711/ЕИО разрешава употребата на пластмасови материали и изделия, които не са предназначени за контакт с храни от всякакъв вид, но които са предназначени за контакт с повече от една единствна храна или с повече от една конкретна група храни; като има предвид, че тази употреба може да бъде разрешена без да представлява някакъв проблем за здравето, при условие че посредством подходящо обозначаване потребителят или търговецът на дребно са информирани за вида храни, с които пластмасовите материали и изделия могат или не могат да влизат в контакт;
   като има предвид, че обозначаването на прекалено голям брой видове храни, които биха могли да бъдат в контакт с някои пластмасови материали и изделия може да не е лесно разбираемо и следователно, за да бъде предпазен потребителят, тези материали и изделия следва да бъдат подложени на всички хранителни симулатори и изпитвателни среди, посочени в настоящата директива;
   като има предвид, че мерките, прeдвидени в настоящата директива, са в съответствие със становището на Постоянния комитет по храните,
   ПРИЕ НАСТОЯЩАТА ДИРЕКТИВА:
   Член 1
   Приложението към Директива 82/711/ЕИО се заменя с приложението към настоящата директива.
   Член 2
   Държавите-членки въвеждат в сила законовите, подзаконовите и административните разпоредби, необходими за да се съобразят с настоящата директива, считано от 1 юли 1998 г. Те незабавно информират Комисията за това.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 3
   Настоящата директива влиза в сила на двадесетия ден след датата на публикуването ѝ в Официален вестник на Европейските общности.

   Член 4
   Адресати на настоящата директива са държавите-членки.

      Съставено в Брюксел на 29 юли 1997 година.

            За Комисията

         Martin BANGEMANN

            Член на Комисията

      (1)  ОВ L 40, 11.2.1989 г., стр. 38.

      (2)  ОВ L 297, 23.10.1982 г., стр. 26.

      (3)  ОВ L 90, 14.4.1993 г., стр. 23.
   ПРИЛОЖЕНИЕ

         „ПРИЛОЖЕНИЕ
         ОСНОВНИ ПРАВИЛА ЗА ПЪЛНО И СПЕЦИФИЧНО ИЗПИТВАНЕ НА МИГРАЦИЯТА

                     1.

                     За определянето на специфична и обща миграция се извършват „миграционни изпитвания“, като се използват „хранителни симулатори“, посочени в глава I на настоящото приложение, при посочените в глава II на настоящото приложение като „обичайни условия за миграционно изпитване“.

                     2.

                     „Заместващи изпитвания“, при които се използват „изпитвателни среди“, посочени като „обичайни условия за заместващо изпитване“, формулирани в глава III, се провеждат ако миграционното изпитване със симулатори на мастни храни (виж глава I) не е подходящо по технически причини, свързани с метода за анализ.

                     3.

                     Когато са изпълнени условията, посочени в глава IV, е допустимо използването на „алтернативни изпитвания“, посочени в глава IV, вместо миграционни изпитвания със симулатори на мастни храни.

                     4.

                     Във всичките три случая е допустимо:

                                 а)

                                 да бъде ограничен броят на изпитванията, които следва да се извършат, до това или тези, което/които, според научните данни, е/са общоприето(и) като най-строго(и);

                                 б)

                                 да бъдат пропуснати миграционните, заместващите или алтернативните изпитвания, когато съществува убедително доказателство, че миграционните граници не могат да бъдат превишени при предвидими условия на употреба на материала или изделиеа.

               ГЛАВА I
         Хранителни симулатори
         1.   Въведение
         Хранителните симулатори са въведени, тъй като не е възможно винаги да се използват хранителни продукти за изследване на материали, които са в контакт с храни. По конвенция те се класифицират като притежаващи характерни свойства на един или повече видове храни. Видовете храни и хранителни симулатори, които се използват, са показани в таблица 1. В практиката са възможни разнообразни смеси на видовете храни, например мастни и водни храни. Те са описани в таблица 2, като са придружени от обозначение на хранителните симулатори, които да бъдат избрани при провеждане на миграционни изпитвания.
         Таблица 1
         Видове храни и хранителни симулатори

                     Вид храна

                     Конвенционална класификация

                     Хранителен симулатор

                     Съкращение

                     Водни храни (т.е. водни храни с рН > 4,5)

                     Храни, за които в Директива 85/572/ЕИО се изисква само изпитване със симулатор А (1)

                     Дестилирана вода или вода с еквивалентно качество

                     Симулатор А

                     Кисели храни (т.е. водни храни с рН < 4,5)

                     Храни, за които в Директива 85/572/ЕИО се изисква само изпитване със симулатор Б

                     Оцетна киселина 3 % (w/v)

                     Симулатор Б

                     Съдържащи алкохол храни

                     Храни, за които в Директива 85/572/ЕИО се изисква само изпитване със симулатор В

                     Етанол 10 % (v/v). Тази концентрация се адаптира към действителното алкохолно съдържание на храната, ако то превишава 10 % (v/v)

                     Симулатор В

                     Мастни храни

                     Храни, за които в директива 85/572/ЕИО се изисква само изпитване със симулатор Г

                     Рафиниран зехтин или други симулатори на мастни храни

                     Симулатор Г

                     Сухи храни

                     Няма

                     Няма

               2.   Селекция на хранителни симулатори
         2.1.   Материали и изделия, предназначени за контакт с всички видове храни
         Тези изпитвания се извършват, като се използват упоменатите по-долу хранителни симулатори, които се считат за по-строги, при изпитвателните условия, посочени в глава II, като за всеки симулатор се взема нова проба от пластмасовия материал или изделие:

                     —

                     3 % оцетна киселина (w/v) във воден разтвор,

                     —

                     10 % етанол (v/v) във воден разтвор,

                     —

                     пречистен зехтин („контролен симулатор Г“).

               Контролният симулатор Г обаче може да бъде заменен от синтетична смес на триглицериди или слънчогледово масло или царевично масло със стандартизирани спецификации. („Други симулатори на мастни храни“, наречени „симулатори Г“). Ако при употребата на някой от тези други симулатори на мастни храни границите на миграция бъдат превишени, е задължително използването на зехтин за потвърждаване на резултата с цел преценка на несъответствието, когато това е технологично целесъобразно. Ако тази информация не е технологично целесъобразна и материалът или изделието превишава миграционните граници, се приема, че той не е в съответствие с Директива 90/128/ЕИО.
         2.2.   Материали и изделия, предназначени за контакт с конкретни видове храни.
         Този случай се отнася само до следните ситуации:

                     а)

                     когато материалът или изделието вече е в контакт с известена храна;

                     б)

                     когато материалът или изделието е придружен/о, съгласно правилата в член 6 от Директива 89/109/ЕИО, от конкретно обозначение на видовете храни, описани в таблица 1, с които той може или не може да бъде използван, например „само за водни храни“;

                     в)

                     когато материалът или изделието е придружен/о, съгласно правилата в член 6 от Директива 89/109/ЕИО, с конкретно обозначение, посочващо с коя/и храна/и или групи храни, упоменати в Директива 85/572/ЕИО, той може или не може да бъде използван. Това обозначение се изразява:

                                 i)

                                 при търговия, с изключение на търговия на дребно, чрез използване на „референтен номер“ или „описание на хранителните продукти“, дадено в таблицата към Директива 85/572/ЕИО;

                                 ii)

                                 при търговия на дребно, като се използва обозначение, отнасящо се само до няколко храни или групи храни, за предпочитане с лесни за разбиране примери.

               При тези условия изпитванияте се извършват, като в случай б) се употребяват хранителните симулатори, обозначени като примери в таблица 2, а в случаите а) и в) се употребяват хранителните симулатори, упоменати в Директива 85/572/ЕИО. Когато храната/храните или групите храни не са включени в списъка, посочен в Директива 85/572/ЕИО, изберете от таблица 2 такъв, който съответства най-близко на изследваните храни или групи храни.
         Ако материалът или изделието е предназначен за контакт с повече от една храна или група(и) храни, които имат различни коефициенти на редукция, към резултата от изпитването се прилагат подходящите за всяка храна коефициенти на редукция. Ако при такива изчисления един или повече резултати превишават ограничението, материалът е неподходящ за тази конкретна храна или група храни.
         Изпитванията се извършват при изпитвателните условия, посочени в глава II, като за всеки симулатор се взема нова проба материал.
         Таблица 2
         Хранителни симулатори, които се избират за изпитване на материали, контактуващи с храни в специални случаи

                     Контактуващи храни

                     Симулатор

                     Само водни храни

                     Симулатор А

                     Само кисели храни

                     Симулатор Б

                     Само съдържащи алкохол храни

                     Симулатор В

                     Само мастни храни

                     Симулатор Г

                     Всички водни и кисели храни

                     Симулатор Б

                     Всички съдържащи алкохол и водни храни

                     Симулатор В

                     Всички съдържащи алкохол и кисели храни

                     Симулатори В и Б

                     Всички мастни и водни храни

                     Симулатори Г и A

                     Всички мастни и кисели храни

                     Симулатори Г и Б

                     Всички мастни, съдържащи алкохол и водни храни

                     Симулатори Г и В

                     Всички мастни, съдържащи алкохол и кисели храни

                     СимулаториГ, В и Б

               ГЛАВА II
         Условия за провеждане на изпитване за миграция (продължителност и температура)
         1.   Изпитванията за миграция се провеждат, като в зависимост от случая се избират онези от посочените в таблица 3 стойности за продължителност и за температура на изпитването, които съответстват на най-тежките предвидими условия на контакт за изследвания пластмасов материал или изделие и съобразно информацията относно обозначената максималната температура върху етикета. Следователно ако пластмасовият материал или изделие е предназначен за контакт с храни, при които се комбинират най-малко две стойности за продължителност и температура, посочени в таблицата, изпитването за миграция се извършва чрез последователно подлагане на пробата на всички най-тежки предвидими условия на контакт, като се използва същото количество хранителен симулатор.
         2.   Условия на контакт, които обикновено се приемат като по-строги
         За приложение на общите критерии, според които определянето на миграцията следва да бъде ограничено до условията за провеждане на изпитването, които според научните данни в специфичния случай на изследването са считани като най-строги, по-долу са дадени няколко специфични примера за условията на контакт по време на изпитванията.
         2.1.   Пластмасови материали и изделия, предназначени за контакт с храни при всякакви условия на продължителност и температура
         Ако липсва етикет или указание, което да посочва предвидимите температура и продължителност на контакт при нормални условия на употреба, изпитванията се провеждат с използване, в зависимост от типа храни, на симулатор(и) A и/или Б и/или В в продължение на четири часа при температура от 100 °C или в продължение на четири часа при понижаваща се температура, и/или на симулатор Г в продължение само на два часа при температура 175 °C. Тези условия на продължителност и температура по принцип се възприемат като най-строги.
         2.2.   Пластмасови материали и изделия, предназначени за контакт с храни при стайна температура или при по-ниска температура за неопределен период от време
         Когато етикетът посочва, че материалите и изделията са предназначени за употреба при стайна температура или при по-ниска температура, или когато е очевидно, че по своя характер те са предназначени за употреба при стайна температура или при по-ниска температура, изпитването се провежда при температура 40 °C в продължение на десет дни. Тези условия относно продължителността и температурата по принцип се възприемат като най-строги.
         3.   Летливи мигриращи вещества
         Изпитванията със симулатори за специфичната миграция на летливи вещества се извършват по такъв начин, че загубата на летливи мигриращи вещества, която може да се предизвика при най-тежките предвидими условия на употреба, да бъде ясно определена.
         4.   Особени случаи

                     4.1.

                     За материалите и изделията, предназначени за използване в микровълнови печки, изпитванията за миграция се извършват в конвенционална печка или в микровълнова печка, при условие че продължителността и съответната температура са избрани от таблица 3.

                     4.2.

                     Ако се констатира, че прилагането на условията на изпитване, предвидени в таблица 3, предизвиква в изпитваната проба физически или други изменения, които не настъпват при най-тежките предвидими условия на използване на изследвания материал или изделие, е необходимо при изпитванията за миграция да се приложат най-тежките предвидими условия на употреба, при които тези физически или други изменения не настъпват.

                     4.3.

                     Чрез дерогация от предвидените условия на изпитване в таблица 3 и в параграф 2, ако пластмасовият материал или изделие е предназначен/о да се използва в реални условия на употреба за периоди по-малки от петнадесет минути при температури в границите между 70 °C и 100 °C (например при пълнене в горещо състояние) и ако това е указано върху етикета или в указанията, се извършва само изпитването от два часа при температура 70 °C. Въпреки това ако материалът или изделието е предназначен/о също така да бъде използван за съхраняване при температура на стайната среда, посоченото по-горе изпитване се замества от изпитване при температура 40 °C в продължение на десет дни, което по принцип се счита за по-строго.

                     4.4.

                     В случаите, когато конвенционалните условия за провеждане на изпитванията за миграция не съответстват по задоволителен начин на условията за контакт, посочени в таблица 3 (например температури на контакт, които надвишават 175 °C, или продължителност на контакт, по-малка от пет минути), могат да се приложат други условия на контакт, които са по-добре адаптирани към изследвания случай, при положение че избраните условия представляват най-тежките предвидими условия на контакт за материалите и изделията, които са обект на изследването.

               Таблица 3
         Конвенционални условия за провеждане на изпитвания за миграция с хранителни симулатори

                     Условия на контакт при най-тежките предвидими условия на употреба

                     Продължителност на контакта

                     Условия за провеждане на изпитване

                     Продължителност на изпитването

                     t ≤ 5 мин.

                     Виж условията в точка 4.4.

                     5 мин. < t ≤ 0,5 час

                     0,5 час

                     0,5 час < t ≤ 1 час

                     1 час

                     1 час < t ≤ 2 часа

                     2 часа

                     2 часа < t ≤ 4 часа

                     4 часа

                     4 часа < t ≤ 24 часа

                     24 часа

                     t > 24 часа

                     10 дни

                     Температура на контакт

                     Температура на изпитването

                     T ≤ 5 °C

                     5 °C

                     5 °C < T ≤ 20 °C

                     20 °C

                     20 °C < T ≤ 40 °C

                     40 °C

                     40 °C < T ≤ 70 °C

                     70 °C

                     70 °C < T ≤ 100 °C

                     100 °C или понижаваща се температура

                     100 °C < T ≤ 121 °C

                     121 °C (2)

                     121 °C < T ≤ 130 °C

                     130 °C (2)

                     130 °C < T ≤ 150 °C

                     150 °C (2)

                     T > 150 °C

                     175 °C (2)

               ГЛАВА III
         Заместващи маслени изпитвания за определяне на обща и специфична миграция
         1.   Когато миграционното изпитване със симулатори на мастни храни не може да се осъществи по технически причини, свързани с метода на анализ, се използват всички посочени в таблица 4 моделни среди при условията, които съответстват на средите, прилагани при стимулатор Г.
         Тази таблица дава няколко примера за най-важните конвенционални условия за провеждане на изпитвания и за съответстващите конвенционални условия за заместващи изпитвания. За другите условия на изпитване, които не фигурират в таблица 4, се вземат под внимание тези примери и натрупания опит относно типа полимер, който се изследва.
         За всяко изпитване се използва нова проба. За всяка изпитвателна среда се прилагат същите правила като тези, които са предписани в глави I и II за симулатор Г. При необходимост се използват коефициентите на редукция, определени в Директива 85/572/ЕИО. За проверка на съответствието с миграционните пределни стойности следва да се избере най-високата стойност, получена с всички изпитвателни среди.
         Въпреки това, ако се констатира, че извършването на тези изпитвания предизвиква в пробата от изпитвания материал физически или други изменения, които не настъпват при най-тежките предвидими условия на употреба на изследвания материал или изделие, е необходимо полученият резултат за тази изпитвателна среда да бъде отхвърлен и да се избере най-високата от останалите стойности.
         2.   Чрез дерогация от разпоредбите на точка 1 се допуска да не бъдат провеждани едно или две от посочените в таблица 4 заместващи изпитвания, ако въз основа на научните данни тези изпитвания са общоприети като неподходящи за въпросната проба.
         Таблица 4
         Конвенционални условия за провеждане на заместващи изпитвания

                     Условия за провеждане на изпитване със симулатор Г

                     Условия за провеждане на изпитване с изооктан

                     Условия за провеждане на изпитване с етанол 95 %

                     Условия за провеждане на изпитване с MPPO (3)

                     10 дни при 5 °C

                     0,5 дни при 5 °C

                     10 дни при 5 °C

                     —

                     10 дни при 20 °C

                     1 ден при 20 °C

                     10 дни при 20 °C

                     —

                     10 дни при 40 °C

                     2 дни при 20 °C

                     10 дни при 40 °C

                     —

                     2 ч. при 70 °C

                     0,5 ч. при 40 °C

                     2,0 ч. при 60 °C

                     —

                     0,5 ч. при 100 °C

                     0,5 ч. при 60 C (4)

                     2,5 ч. при 60 °C

                     0,5 ч. при 100 °C

                     1 ч. при 100 °C

                     1,0 ч. при 60 °C (4)

                     3,0 ч. при 60 °C (4)

                     1 ч. при 100 °C

                     2 ч. при 100 °C

                     1,5 ч. при 60 °C (4)

                     3,5 ч. при 60 °C (4)

                     2 ч. при 100 °C

                     0,5 ч. при 121 °C

                     1,5 ч. при 60 °C (4)

                     3,5 ч. при 60 C (4)

                     0,5 ч. при 121 °C

                     1 ч. при 121 C

                     2,0 ч. при 60 °C (4)

                     4,0 ч. при 60 °C (4)

                     1 ч. при 121 °C

                     2 ч. при 121 °C

                     2,5 ч. при 60 °C (4)

                     4,5 ч. при 60 °C (4)

                     2 ч. при 121 °C

                     0,5 ч. при 130 °C

                     2,0 ч. при 60 °C (4)

                     4,0 ч. при 60 °C (4)

                     0,5 ч. при 130 °C

                     1 ч. при 130 °C

                     2,5 ч. при 60 °C (4)

                     4,5 ч. при 60 °C (4)

                     1 ч. при 130 °C

                     2 ч. при 150 °C

                     3,0 ч. при 60 °C (4)

                     5,0 ч. при 60 °C (4)

                     2 ч. при 150 °C

                     2 ч. при 175 °C

                     4,0 ч. при 60 °C (4)

                     6,0 ч. при 60 C (4)

                     2 ч. при 175 °C

               ГЛАВА IV
         Алтернативни маслени изпитвания за обща и специфична миграция
         1.   Възможно е да бъдат използвани резултатите от алтернативните изпитвания, описани в настоящата глава, ако са спазени следните условия:

                     а)

                     получените стойности при „сравнителното изпитване“ са по-високи или равни на стойностите, получени при изпитване, проведено със симулатор Г;

                     б)

                     след прилагане на подходящите коефициенти на редукция, предвидени от Директива 85/572/ЕИО, резултатите за миграцията при алтернативното изпитване не надвишават миграционните граници.

               Ако едно от тези условия или и двете не са изпълнени, трябва да бъдат извършени изпитванията за миграция.
         2.   Чрез дерогация от посоченото условие в параграф 1, буква а) е възможно сравнителното изпитване да не бъде провеждано, при положение че съществуват други убедителни доказателства, основани на експериментални научни резултати, че стойностите, получени с алтернативното изследване, са равни или по-високи от стойностите, получени с изпитването за миграция.
         3.   Алтернативни изпитвания
         3.1.   Алтернативни изпитвания в летлива среда
         За тези изпитвания се използват летливи среди като изооктан или етанол 95 % или други летливи разтворители или смеси от летливи разтворители. Те се провеждат при такива условия на контакт, че посоченото в точка 1, буква а) условие да бъде изпълнено.
         3.2.   „Екстракционни изпитвания“
         Могат да бъдат извършени други изпитвания, при много строги условия, с моделни среди, които притежават много висока екстракционна способност, ако въз основа на научните данни е общоприето, че получените резултати с помощта на тези изпитвания („екстракционни изпитвания“) са равни или по-високи от резултатите, получени при изпитване със симулатор Г.“

      (1)  ОВ L 372, 31.12.1985 г., стр. 14.

      (2)  Тази температура се използва само за симулатор Г. За симулаторите A, Б или B, изпитването може да бъде заменено с изпитване при температура 100 °C или при понижаваща се температура в продължение на период, който е четирикратно по-голям от избрания период, в съответствие с общите правила в параграф 1.

      (3)  MPPO = Модифициран полифениленов оксид.

      (4)  Моделните среди за изпитване на летливост се използват до максимална температура 60 °C. Предварително условие за използване на заместващи изпитвания е материалът или изделието да бъде устойчив на условията на изпитване, които ще бъдат прилагани със симулатора Г. Изпитваната проба се потапя в зехтин при спазване на съответните условия. Ако настъпи изменение във физическите свойства (например разтопяване или деформация), се приема, че материалът не е подходящ за използване при тази температура. Ако не настъпи изменение във физическите свойства, се провеждат заместващи изпитвания с използване на нови проби.


title: Директива 2003/21/ЕО на Комисията от 24 март 2003 година за изменение на Директива 2001/32/ЕО по отношение на някои защитени зони в Общността, изложени на особени рискове за здравето на растенията

text:
               03/ 46

               BG

               Официален вестник на Европейския съюз

               231

         32003L0021

               L 078/8

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА 2003/21/ЕО НА КОМИСИЯТА

   от 24 март 2003 година
   за изменение на Директива 2001/32/ЕО по отношение на някои защитени зони в Общността, изложени на особени рискове за здравето на растенията
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), последно изменена с Директива 2002/89/ЕО (2), и по-специално член 2, параграф 1, първа алинея, буква з) от нея,
   като взе предвид постъпилите искания от Ирландия, Италия, Австрия, Португалия, Швеция и Обединеното кралство,
   като има предвид, че:

               (1)

               Определени зони в Португалия се признават за защитени зони по отношение на Gonipterus scutellatus Gyll по силата на Директива 2001/32/ЕО на Комисията от 8 май 2001 г. относно признаване на защитени зони в Общността, изложени на специфични фитосанитарни рискове, и за отмяна на Директива 92/76/ЕИО (3), последно изменена с Директива 2002/29/ЕО (4).

               (2)

               От информацията, предоставена от Португалия и основана на осъвременени проучвания, става ясно, че е необходимо защитената зона по отношение на Gonipterus scutellatus Gyll да бъде променена, като бъде ограничена само за района на Азорските острови.

               (3)

               От информацията, предоставена от Ирландия и основана на проучвания, става ясно, че на нейна територия не се среща Liriomyza bryoniae (Kaltenbach).

               (4)

               От информацията, предоставена от Обединеното кралство и основана на проучвания, става ясно, че на територията на Северна Ирландия не се среща Liriomyza bryoniae (Kaltenbach).

               (5)

               Съгласно Директива 2001/32/ЕО Ирландия определени зони в Италия и определени зони в Австрия се признават временно за „защитени зони“ по отношение на Erwinia amylovora (Burr.) Winsl. et al. за срок до 31 март 2003 г.

               (6)

               От информацията, предоставена от Австрия, Ирландия и Италия, става ясно, че срокът на временното признаване за защитените зони по отношение на Erwinia amylovora (Burr.) Winsl. et al. следва по изключение да бъде удължен, за да се позволи на отговорните официални органи в тези страни да допълнят информацията за разпространението на Erwinia amylovora (Burr.) Winsl. et al. и да завършат действията си по унищожаването на този вредител в съответните зони.

               (7)

               От информацията, предоставена от Италия, става ясно, че някои части от областта Veneto, в които понастоящем се среща този вредител, не могат да продължат да бъдат признавани като защитена зона по отношение на Erwinia amylovora (Burr.) Winsl. et al.

               (8)

               По силата на Директива 2001/32/ЕО Швеция е временно призната за „защитена зона“ по отношение на жилковата некроза по цвеклото за срок до 31 март 2003 г.

               (9)

               От информацията, предоставена от Швеция, става ясно, че някои зони в графство Skåne, в които е отчетено наличието на този вредител, не могат да продължат да бъдат признавани като защитени по отношение на жилковата некроза по цвеклото. Срокът на временното признаване на тази защитена зона за останалата част на Швеция следва по изключение да бъде удължен, за да се позволи на отговорните официални органи в Швеция да допълнят информацията за разпространението на жилковата некроза по цвеклото и да завършат действията си по унищожаването на този вредител в съответните райони.

               (10)

               Директива 2001/32/ЕО следва да бъде съответно изменена.

               (11)

               Мерките, предвидени в настоящата директива, са в съответствие със становището на Постоянния фитосанитарен комитет,

         ПРИЕ НАСТОЯЩАТА ДИРЕКТИВА:
   Член 1
   Директива 2001/32/ЕО се изменя, както следва:

               1.

               Член 1 се изменя, както следва:

                           а)

                           вторият параграф се заменя със следното:
                           „В буква б), точка 2 за Ирландия, Италия (Apulia, Emilia-Romagna: провинциите Forlí-Cesena, Parma, Piacenza a Rimini; Lombardsko; Trentino-Alto Adige: автономна провинция Bolzano; Veneto: с изключение на провинция Rovigo, общините Rovigo, Polesella, Villamarzana, Fratta Polesine, San Bellino, Badia Polesine, Trecenta, Ceneselli, Pontecchio Polesine, Arquà Polesine, Costa di Rovigo, Occhiobello, Lendinara, Canda, Ficarolo, Guarda Veneta, Frassinelle Polesine, Villanova del Ghebbo, Fiesso Umbertiano, Castelguglielmo, Bagnolo di Po, Giacciano con Baruchella, Bosaro, Canaro, Lusia, Pincara, Stienta, Gaiba, Salara, в провинция Padova общините Castelbaldo, Barbona, Piacenza d'Adige, Vescovana, S. Urbano, Boara Pisani, Masi и в провинция Verona общините Palù, Roverchiara, Legnago, Castagnaro, Ronco all'Adige, Villa Bartolomea, Oppeano, Terrazzo, Isola Rizza, Angiari) и за Австрия (Burgenland, Kärnten, Niederösterreich, Tirol (административна област Lienz), Steiermark, Wien) признаването на защитените зони изтича на 31 март 2004 г.“;

                           б)

                           в третия параграф „31 март 2003 г.“ се заменя с „31 март 2004 г.“;

               2.

               Приложението се изменя съгласно приложението към настоящата директива.

         Член 2
   Държавите-членки приемат и публикуват законовите, подзаконовите и административните разпоредби, необходими за да се съобразят с настоящата директива, най-късно до 31 март 2003 г. Те незабавно информират Комисията за това.
   Те прилагат тези разпоредби от 1 април 2003 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 3
   Настоящата директива влиза в сила на третия ден след публикуването ѝ в Официален вестник на Европейския съюз.

   Член 4
   Адресати на настоящата директива са държавите-членки.

      Съставено в Брюксел на 24 март 2003 година.

            За Комисията

         David BYRNE

            Член на Комисията

      (1)  ОВ L 169, 10.7.2000 г., стр. 1.

      (2)  ОВ L 355, 30.12.2002 г., стр. 45.

      (3)  ОВ L 127, 9.5.2001 г., стр. 38.

      (4)  ОВ L 77, 20.3.2002 г., стр. 26.
   ПРИЛОЖЕНИЕ
   Приложението към Директива 2001/32/ЕО се изменя, както следва:

               1.

               В буква а):

                           i)

                           в точка 7 текстът в дясната колона се заменя със следното:
                           „Португалия (Азорските острови)“;

                           ii)

                           след точка 13 се добавя следната точка 14:

                                                   „14.

                                                   Liriomyza bryoniae

                                             (Kaltenbach)

                                       Ирландия, Обединеното кралство (Северна Ирландия)“

               2.

               В буква б), точка 2 текстът в дясната колона се заменя със следното:
               „Испания, Франция (Corsica), Ирландия, Италия (Abruzzi; Apulia; Basilicata; Calabria; Campania; Emilia-Romagna: провинциите Forlí-Cesena, Parma, Piacenza и Rimini; Friuli-Venezia Giulia; Lazio; Liguria; Lombardy; Marche; Molise; Piedmont; Sardinia; Sicily; Tuscany; Trentino-Alto Adige: автономни провинции Bolzano и Trento; Umbria; Valle d'Aosta; Veneto: с изключение на провинция Rovigo, общините Rovigo, Polesella, Villamarzana, Fratta Polesine, San Bellino, Badia Polesine, Trecenta, Ceneselli, Pontecchio Polesine, Arquà Polesine, Costa di Rovigo, Occhiobello, Lendinara, Canda, Ficarolo, Guarda Veneta, Frassinelle Polesine, Villanova del Ghebbo, Fiesso Umbertiano, Castelguglielmo, Bagnolo di Po, Giacciano con Baruchella, Bosaro, Canaro, Lusia, Pincara, Stienta, Gaiba, Salara, провинция Padova общините Castelbaldo, Barbona, Piacenza d'Adige, Vescovana, S. Urbano, Boara Pisani, Masi, и в провинция Verona общините Palù, Roverchiara, Legnago, Castagnaro, Ronco all'Adige, Villa Bartolomea, Oppeano, Terrazzo, Isola Rizza, Angiari) и за Австрия (Burgenland, Carinthia, Lower Austria, Tirol (административна област Lienz), Styria, Vienna), Португалия, Финландия, Обединеното кралство (Северна Ирландия, остров Ман и Англо-Нормандските острови)“

               3.

               В буква г), точка 1 текстът в дясната колона се заменя със следния:
               „Дания, Франция (Вritanny), Ирландия, Португалия (Азорски острови), Финландия, Швеция (с изключение на зоните в областите Bromölla, Hässleholm, Kristianstad и Östra Göinge в графство Skåne), Обединеното кралство (Северна Ирландия).“


title: Директива 2003/46/ЕO на Комисията от 4 юни 2003 година за изменение на Директива 2001/32/ЕО по отношение на някои защитени зони в Общността, изложени на специфични фитосанитарни рискове

text:
Важна правна забележка

|

32003L0046

Официален вестник n° L 138 , 05/06/2003 стр. 0045 - 0046 специално чешко издание глава 3 том 39 стр. 34  - 35 специално испанско издание глава 3 том 39 стр. 34  - 35 специално унгарско издание глава 3 том 39 стр. 34  - 35 специално литвийско издание глава 3 том 39 стр. 34  - 35 LV.ES глава 3 том 39 стр. 34  - 35 MT.ES глава 3 том 39 стр. 34  - 35 PL.ES глава 3 том 39 стр. 34  - 35 SK.ES глава 3 том 39 стр. 34  - 35 специално словенско издание глава 3 том 39 стр. 34  - 35

		20030604Директива 2003/46/ЕO на Комисиятаот 4 юни 2003 годиназа изменение на Директива 2001/32/ЕО по отношение на някои защитени зони в Общността, изложени на специфични фитосанитарни рисковеКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността [1], последно изменена с Директива 2003/22/ЕО на Комисията [2], и по-специално алинея първа на член 2, параграф 1, буква з) от нея,като взе пред направеното искане от Гърция,като има предвид че:(1) От 1993 година насам, с Директива 92/76/ЕИО на Комисията [3], и след това с Директива 2001/32/ЕО на Комисията от 8 май 2001 г. относно признаване на защитени зони в Общността, изложени на специфични фитосанитарни рискове и за отмяна на Директива 92/76/ЕИО [4], последно изменена с Директива 2003/21/ЕО [5], Гърция е призната за защитена зона по отношение на Gonipterus scutellatus Gyll.(2) Поради допусната грешка в изписването при подготовката на Директива 2003/21/ЕО на Комисията за изменение на Директива 2001/32/ЕО на Комисията, промененият текст не се отнася за Гърция по отношение на Gonipterus scutellatus Gyll. Причините, довели до признаването на Гърция за защитена зона по отношение на Gonipterus scutellatus Gyll., остават валидни.(3) За целта Директива 2001/32/ЕО следва да бъде съответно изменена.(4) Мерките, предвидени от настоящата директива, са в съответствие със становището на Постоянния фитосанитарен комитет,ПРИЕ НАСТОЯЩАТА ДИРЕКТИВА:Член 1Приложението към Директива 2001/32/ЕО се изменя съгласно приложението към настоящата директива.Член 2Държавите-членки приемат и публикуват не по-късно от 15 юни 2003 г. законовите, подзаконовите и административните разпоредби, необходими, за да се съобразят с настоящата директива. Те незабавно информират Комисията за това.Те прилагат тези разпоредби от 16 юни 2003 г.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.Член 3Настоящата директива влиза в сила на третия ден от датата на публикуването ѝ в Официален вестник на Европейския съюз.Член 4Адресати на настоящата директива са държавите-членки.Съставено в Брюксел на 4 юни 2003 година.За КомисиятаDavid ByrneЧлен на Комисията[1] ОВ L 169, 10.7.2000 г., стр. 1.[2] ОВ L 78, 25.3.2003 г., стр. 10.[3] ОВ L 305, 21.10.1992 г., стр. 12.[4] ОВ L 127, 9.5.2001 г., стр. 38.[5] ОВ L 78, 25.3.2003 г., стр. 8.--------------------------------------------------20030604ПРИЛОЖЕНИЕВ приложението към Директива 2001/32/ЕО на Комисията, заглавие а) точка 7, вписаното в дясната колона се заменя със следното:"Гърция, Португалия (Азорски острови)". |--------------------------------------------------


title: Директива 2003/45/ЕО на Комисията от 28 май 2003 година за изменение на Директива 2002/57/ЕО на Съвета относно търговията със семена от маслодайни и влакнодайни културиТекст от значение за ЕИП.

text:
Важна правна забележка

|

32003L0045

Официален вестник n° L 138 , 05/06/2003 стр. 0040 - 0044 специално чешко издание глава 3 том 39 стр. 29  - 33 специално испанско издание глава 3 том 39 стр. 29  - 33 специално унгарско издание глава 3 том 39 стр. 29  - 33 специално литвийско издание глава 3 том 39 стр. 29  - 33 LV.ES глава 3 том 39 стр. 29  - 33 MT.ES глава 3 том 39 стр. 29  - 33 PL.ES глава 3 том 39 стр. 29  - 33 SK.ES глава 3 том 39 стр. 29  - 33 специално словенско издание глава 3 том 39 стр. 29  - 33

		20030528Директива 2003/45/ЕО на Комисиятаот 28 май 2003 годиназа изменение на Директива 2002/57/ЕО на Съвета относно търговията със семена от маслодайни и влакнодайни култури(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 2002/57/ЕО на Съвета от 13 юни 2002 г. относно търговията със семена от маслодайни и влакнодайни култури [1], изменена с Директива 2002/68/ЕО [2], и по-специално член 2, параграф 3а и член 24 от нея,като има предвид, че:(1) Директива 2002/57/ЕО установява разпоредби на Общността относно търговията със семена от маслодайни и влакнодайни култури в рамките на Общността. Тя не обхваща в дефиницията за категорията "базови семена" семената от хибриди, различни от слънчогледа; освен това директивата не определя специални условия, на които да отговарят семената от рапица и памук.(2) Решение 95/232/ЕО на Комисията от 27 юни 1995 г. относно организирането на временни опити съгласно Директива 69/208/ЕИО на Съвета за определяне на условията, на които да отговарят семената от хибриди и сортови групи на рапица и репица [3], последно изменена с Директива 2002/68/ЕО на Съвета, има за цел inter alia, да определи условията, на които следва да отговарят семената от хибриди на рапица, за сертифициране и търгуване в съответствие със законодателството на Общността.(3) Резултатите от временните опити, предвидени в Решение 95/232/ЕО, потвърдиха, че следва да се установят специфични условия за семената от хибриди на рапица. Съобразно това Директива 2002/57/ЕО следва да се измени, за да включи тези специфични условия.(4) ОИСР определи правила относно семена от хибриди на памук с вътрешна и взаимна специфика (Gossypium hirsutum и Gossypium barbadense). За да се гарантира съгласуваността между ОИСР и ЕС в областта, следва да се измени Директива 2002/57/ЕО, за да включва правила, еквивалентни на тези на ОИСР.(5) Сортовите групи на маслодайните и влакнодайните култури са обхванати от Директива 2002/57/ЕО. Въпреки това разпоредбите за етикетирането на тази директива не гарантират подходящо етикетиране на семена от сортовите групи. Директива 2002/57/ЕО следва да се измени с оглед да включва подходящи изисквания по отношение етикетирането за сортовите групи.(6) Директива 2002/57/ЕО следва съответно да се измени.(7) Предвидените в настоящата директива мерки са в съответствие със становището на Постоянния комитет по семена и посадъчен материал за земеделие, градинарство и горско стопанство,ПРИЕ НАСТОЯЩАТА ДИРЕКТИВА:Член 1Директива 2002/57/ЕО се изменя, както следва:1. В член 2, параграф 1, буква в) въвеждащото изречение се заменя със следното:"в) базови семена: (сортове, различни от хибриди) са семената".2. В член 2, параграф 1, буква г), въвеждащото изречение се заменя със следното:"г) базови семена (хибриди)".3. Приложения I, II и IV се изменят съгласно текста от приложението към настоящата директива.Член 21. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 31 декември 2003 г.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текстовете на разпоредбите от националното законодателство, които те приемат в областта, уредена с настоящата директива.Член 3Настоящата директива влиза в сила на седмия ден след публикуването ѝ в Официален вестник на Европейския съюз.Член 4Адресати на настоящата директива са държавите-членки.Съставено в Брюксел на 28 май 2003 година.За КомисиятаDavid ByrneЧлен на Комисията[1] ОВ L 193, 20.7.2002 г., стр. 74.[2] ОВ L 195, 24.7.2002 г., стр. 32.[3] ОВ L 154, 5.7.1995 г., стр. 22.--------------------------------------------------20030528ПРИЛОЖЕНИЕПриложения I, II и IV към Директива 2002/57/ЕО се изменят, както следва.1. Приложение I се изменя, както следва:a) в точка 1 се добавя следната алинея:"По отношение на хибридите на рапица, културата се засажда в производствено поле, в което през последните пет години не са отглеждани никакви растения от семейство Cruciferae.";б) в точка 2 таблицата се заменя със следното:"Култура | Минимално разстояние |Brassica spp., различна от Brassica napus; Cannabis sativa, различен от еднодомния коноп; Carthamus tinctorius; Carum carvi; Gossypium spp. различен от хибридите на Gossypium hirsutum и/или Gossypium barbadense; Sinapis alba:—за производството на базови семена | 400 метра |—за производството на сертифицирани семена | 200 метра |Brassica napus—за производството на базови семена от сортове, различни от хибриди | 200 метра |—за производството на базови семена от хибриди | 500 метра |—за производството на сертифицирани семена от сортове, различни от хибриди | 100 метра |—за производството на сертифицирани семена от хибриди | 300 метра |Cannabis sativa, еднодомен коноп—за производството на базови семена | 5000 метра |—за производството на сертифицирани семена | 1000 метра |Helianthus annuus:—за производството на базови семена от хибриди | 1500 метра |—за производството на базови семена от сортове, различни от хибриди | 750 метра |—за производството на сертифицирани семена | 500 метра |Gossypium hirsutum и/или Gossypium barbadense:—за производството на базови семена от родителски линии на Gossypium hirsutum | 600 метра |—за производството на базови семена от родителски линии на Gossypium barbadense | 800 метра |—за производството на сертифицирани семена от вътрешно специфични хибриди на Gossypium hirsutum | 200 метра |—за производството на сертифицирани семена от вътрешно специфични хибриди на Gossypium barbadense | 600 метра |—за производството на сертифицирани семена от вътрешно специфични хибриди на Gossypium hirsutum и на Gossypium barbadense | 600 метра" |в) точка 3 се заменя със следния текст:"3. Културата има достатъчна сортова идентичност и сортова чистота или, при културите от самоопрашени линии, достатъчна идентичност и чистота по отношение на нейните характеристики.За производството на семена от хибридни сортове горепосочените разпоредби се отнасят също така за характеристиките на компонентите, включително за мъжкия стерилитет и възстановяването на фертилитета.В частност културите от Brassica juncea, Brassica nigra, Cannabis sativa, Carthamus tinctorius, Carum carvi, Gossypium spp. и хибридите на Helianthus annuus и на Brassica napus съответстват на следните стандарти или на други условия:А. Brassica juncea, Brassica nigra, Cannabis sativa, Carthamus tinctorius, Carum carviи Gossypium spp., различни от хибриди:броят растения от културата, които очевидно не принадлежат към определения сорт, да не надвишава:- едно на 30 м2. за производството на базови семена,- едно на 10 м2 за производството на сертифицирани семена.Б. Хибриди на Helianthus annuus:а) броят в проценти на растения, които очевидно не принадлежат към самоопрашената линия или компонента, да не надвишава:аа)за производството на базови семена:i)самоопрашени линии | 0,2 % |ii)прости хибриди—мъжки родител — растения с разпръснат прашец, докато 2 % или повече от женските растения имат приемни цветове: | 0,2 % |—женски родител: | 0,5 % |бб)за производството на сертифицирани семена:—мъжки компонент — растения с разпръснат прашец, докато 5 % или повече от женските растения имат приемни цветове: | 0,5 % |—женски компонент: | 1,0 %; |б) за производството на семена от хибридни сортове следва да бъдат спазвани следните стандарти или други условия:aa) растенията на мъжкия компонент трябва да образуват достатъчно количество прашец по време на фазата на цъфтеж на растенията на женския компонент;бб) когато растенията от женския компонент имат приемни близалца, изразеният в проценти брой на растения от женския компонент, които имат разпръснат прашец или разпръскващ се такъв, не трябва да превишава 0,5 %;вв) за производството на базови семена изразеният в проценти общ брой на растенията от женския компонент, които очевидно не принадлежат към този компонент и които имат разпръснат прашец или разпръскващ се такъв, не трябва да превишава 0,5 %;гг) когато изискването, предвидено в приложение II, част I, точка 2, не може да бъде изпълнено, трябва да се изпълни следното условие: мъжкият стерилен компонент, използван за производството на сертифицирани семена, включва една или повече специфични възстановителни линии, така че най-малко една трета от поникналите семена от получения хибрид да произвежда прашец, който да е стандартен във всяко едно отношение.В. Хибриди на Brassica napus, произведени чрез използване на мъжкия стерилитет:a) броят в проценти на растения, които очевидно не принадлежат към самоопрашената линия или компонента, да не надвишава:аа)за производството на базови семена:i)самоопрашени линии | 0,1 % |ii)прости хибриди—мъжки компонент | 0,1 % |—женски компонент | 0,2 % |бб)за производството на сертифицирани семена:—мъжки компонент | 0,3 % |—женски компонент | 1,0 %; |б) мъжкият стерилитет е най-малко 99 % за производството на базови семена и 98 % за производството на сертифицирани семена. Нивото на мъжкия стерилитет се оценява чрез изследване на цветовете за отсъствие на фертилни прашници.Г. Хибриди на Gossypium hirsutum и Gossypium barbadense:a) при култури за производството на базови семена от родителски линии на Gossypium hirsutum и Gossypium barbadense, минималната сортова чистота както на женските, така и на мъжките родителски линии, е 99,8 %, докато 5 % или повече от даващите семе растения имат приемни цветове. Процентът на мъжкия стерилитет на родителска линия, даваща семе, се определя чрез изследване на цветовете за наличие на фертилни прашници и не е по-нисък от 99,9 %;б) при културите, предназначени за производството на сертифицирани семена от хибридни сортове на Gossypium hirsutum и/или Gossypium barbadense, минималната сортова чистота както на женските, така и на мъжките родителски линии, е 99,5 %, докато 5 % или повече от даващите семе растения имат приемни цветове. Процентът на мъжкия стерилитет на родителска линия, даваща семе, се определя чрез изследване на цветовете за наличие на фертилни прашници и не е по-нисък от 99,7 %.";г) точка 5, буква Б се заменя със следния текст:"Б. По отношение на култури, различни от хибридите на Helianthus annuus, Brassica napus, Gossypium hirsutum и Gossypium barbadense, се осъществява най-малко една инспекция на място.По отношение на хибридите на Helianthus annuus се осъществяват най-малко две инспекции.По отношение на хибридите на Brassica napus се осъществяват най-малко три инспекции: първата — преди цъфтежа, втората — в началото на цъфтежа и третата — в края на цъфтежа.По отношение на хибридите на Gossypium hirsutum и/или Gossypium barbadense се осъществяват три инспекции: първата — в началото на цъфтежа, втората — преди края на цъфтежа и третата — в края на цъфтежа, при възможност, след отделянето на цветовете на растенията родители."2. Приложение II, част 1 се изменя, както следва:a) в точка 1 след "Brassica napus" се добавят думите "различни от хибриди".б) след точка 1 се добавя следната точка 1а:"1а. При хибридите на Brassica napus, произведени чрез използване на мъжки стерилитет, семената отговарят на условията и стандартите, определени в букви а)—г).a) Семената притежават достатъчна идентичност и чистота по отношение на сортовите характеристики на техните компоненти, включително мъжкия стерилитет и възстановяването на фертилитета.б) Минималната сортова чистота на семената е следната:—базови семена, женски компонент | 99,0 %, |—базови семена, мъжки компонент | 99,9 %, |—сертифицирани семена | 90,0 %. |в) Семената могат да бъдат обявени за сертифицирани семена единствено въз основа на резултатите от официално проведени и контролирани опити на място, осъществени върху проби, взети официално от базови семена, и извършени по време на периода на вегетация на семената, които се изследват, за да бъдат обявени за сертифицирани семена. Този контрол се осъществява с цел да се провери дали базовите семена отговарят на изискванията, установени по отношение идентичността на характеристиките на техните компоненти, в това число мъжкия стерилитет, и дали базовите семена отговарят на стандартите по отношение минималната сортова чистота, определени в буква б).По отношение на базовите хибридни семена сортовата чистота може да бъде проверена посредством подходящи биохимични методи.г) Стандартите, които се отнасят до минималната сортова чистота, определени в буква б) и касаещи сертифицираните семена от хибриди, се проверяват посредством официални и контролирани опити, осъществени върху съответните пропорции от официално взети проби. Могат да бъдат използвани също така подходящи биохимични методи."3. В приложение IV, раздел А, след буква а) се добавя аа):"аа) За сертифицираните семена от сортова група:информацията, изисквана в буква а), освен факта, че вместо името на сорта, се посочва наименованието на сортовата група (информация "сортова група" и нейното име) и процентното съотношение в теглото на съставките се посочва за всеки сорт; посочването на името на сортовата група е достатъчно, ако процентното съотношение в теглото е съобщено писмено на купувача, при поискване, и е официално регистрирано."--------------------------------------------------


title: Директива 2002/11/ЕО на Съвета от 14 февруари 2002 година за изменение на Директива 68/193/EИО относно търговията с материал за вегетативно размножаване на лози и за отмяна на Директива 74/649/ЕИО

text:
Важна правна забележка

|

32002L0011

Официален вестник n° L 053 , 23/02/2002 стр. 0020 - 0027 специално чешко издание глава 3 том 35 стр. 210  - 217 специално испанско издание глава 3 том 35 стр. 210  - 217 специално унгарско издание глава 3 том 35 стр. 210  - 217 специално литвийско издание глава 3 том 35 стр. 210  - 217 LV.ES глава 3 том 35 стр. 210  - 217 MT.ES глава 3 том 35 стр. 210  - 217 PL.ES глава 3 том 35 стр. 210  - 217 SK.ES глава 3 том 35 стр. 210  - 217 специално словенско издание глава 3 том 35 стр. 210  - 217

		20020214Директива 2002/11/ЕО на Съветаот 14 февруари 2002 годиназа изменение на Директива 68/193/EИО относно търговията с материал за вегетативно размножаване на лози и за отмяна на Директива 74/649/ЕИОСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 37 от него,като взе предвид предложението на Комисията [1],като взе предвид становището на Европейския парламент [2],като взе предвид становището на Икономическия и социален комитет [3],като има предвид, че:(1) В рамките на укрепването на вътрешния пазар и предвид натрупания опит следва да се изменят или да се отменят някои разпоредби на Директива 68/193/ЕИО [4], с цел да се премахнат всички пречки в обмена, които са в състояние да възпрепятстват свободното движение в Общността на посадъчните материали на лози. За тази цел е необходимо да се премахне всяка възможност за едностранна дерогация — от страна на държавите-членки — от разпоредбите на същата директива.(2) Уместно е да се остави възможността при определени условия да се търгува с посадъчен материал, произведен чрез нови методи на производство.(3) Уместно е Комисията, в сътрудничество с Постоянния комитет по семена и посадъчен материал за земеделие, градинарство и горско стопанство, да има възможност за определяне на условията, при които държавите-членки могат да позволят търговията с посадъчни материали, предназначени за опити, научни цели или работа по селекцията.(4) В светлината на придобития опит в други сектори по отношение на търговията със семена и посадъчен материал е желателно при определени условия да се организират временни опити, с цел да се открият най-добрите разрешения за подмяна на някои разпоредби от посочената по-горе директива.(5) Като резултат от научното и техническо развитие е възможно занапред да се пристъпи към генетична промяна в сортовете на лозата. В тази връзка е важно за допускането на генетично модифицираните сортове на лозата да бъдат спазени всички приети мерки за избягване на рисковете за човешкото здраве или околната среда.(6) Уместно е да се извърши специфично оценяване на рисковете за околната среда, еквивалентно на предвиденото в Директива 2001/18/ЕО на Европейския парламент и на Съвета от 12 март 2001 г. относно доброволното освобождаване на генетично модифицирани организми в околната среда и за отмяна на Директива 90/220/ЕИО на Съвета [5] в случаите, когато посадъчният материал за дадения сорт лоза е обявен за генетично модифициран организъм. В тази връзка Комисията трябва да изпрати предложение до Европейския парламент и до Съвета за приемане на регламент, който да гарантира съгласуваност между оценяването на рисковете и другите прилежащи изисквания, а именно тези за управление на рисковете, за етикетиране, а при необходимост и тези за надзор, информиране на обществеността и предпазна клауза от една страна, а от друга страна — изискванията, предвидени в Директива 2001/18/ЕО. До влизането в сила на този регламент трябва да продължи прилагането на разпоредбите на Директива 2001/18/ЕО.(7) Регламент (ЕО) № 258/97 на Европейския парламент и на Съвета от 27 януари 1997 г. относно нови храни и нови хранителни съставки [6] съдържа разпоредби относно генетично модифицираните храни и хранителни съставки. С цел да се определи дали дадена генетично модифициран сорт на лозата може да бъде пуснат на пазара и за да се предпази общественото здраве, е необходимо да се гарантира, че новите храни или новите хранителни съставки са били обект на оценка за безвредност.(8) С оглед да се гарантира адекватен контрол на движението на материалите за вегетативно размножаване на лозата е необходимо държавите-членки да могат да предвидят документ, който да придружава всяка партида.(9) Желателно е да се осигури предпазване на генетичното разнообразие. Необходимо е да се предвидят подходящи мерки, свързани с биоразнообразието, които да гарантират съхранението на съществуващите видове. Комисията взима предвид не само понятието за сорт, а също и понятията за генотип и клонинг.(10) Мерките, необходими за прилагане на Директива 68/193/ЕИО, са приети в съответствие с Решение 1999/468/ЕО на Съвета от 28 юни 1999 г. за уреждане на процедурите за упражняване на изпълнителните правомощия, предоставени на Комисията [7].(11) Уместно е да се отмени Директива 74/649/ЕИО на Съвета от 9 декември 1974 г. относно търговията с материал за вегетативно размножаване на лозата, произведени в трети страни [8],ПРИЕ НАСТОЯЩАТА ДИРЕКТИВА:Член 1Директива 68/193/ЕИО се изменя, както следва:1. Член 2, параграф 1 се заменя със следния текст:"1. По смисъла на настоящата директива, се прилагат следните определения:А. Лози: растенията от рода Vitis (L.), които са предназначени за производство на грозде или за използване като посадъчен материал за такива растения.АА. Сорт: сбор от растения от един и същ ботанически разред, от най-ниска степен, които могат:а) да бъдат дефинирани според проявата на свойствата, произтичащи от определен генотип или от определена комбинация от генотипове;б) да бъдат различени от всеки друг сбор от растения по проявата на минимум едно от горепосочените свойства, ив) да бъдат считани като една цялост по отношение на възможността за възпроизводство без изменения.АБ. Клонинг: клонингът е вегетативен потомък от определен сорт, съответен на определен сорт лоза, избран по неговата видова идентичност, неговите фенотипични свойства и санитарното му състояние.Б. Посадъчен материал:i) Млади лозови насажденияа) вкоренени калеми: неприсадени части от вкоренена лозова издънка или от разлистени лозови клонки, предназначени за засаждане без присадка или за употреба като подложка;б) вкоренени присадка: части от лозови издънки или от разлистени лозови клонки, обединени чрез присаждане, подземната част на които е вкоренена.ii) Части от млади лозови насажденияа) лозови издънки: едногодишни издънки;б) разлистени лозови клонки: клонките преди месец август;в) части от калеми за присаждане: части от лозови издънки или разлистени лозови клонки, предназначени да формират частта под земята, когато се подготвят за вкореняване;г) връхни присадкови калеми: части от лозови издънки, предназначени да формират частта над земята, когато се подготвят вкоренени присадки или когато се присаждат растения на място;д) разсадници за калеми: части от лозови издънки или разлистени лозови клонки, предназначени за производството на вкоренени калеми.В. Разсадници за отглеждане на маточници: разсадници за производството на подложки за присаждане, подложки за присадени калеми или връхни присадкови калеми.Г. Разсадници за калеми: разсадници за отглеждане на вкоренени калеми или вкоренени присадки.ГA. Първичен посадъчен материал: посадъчен материал,а) който е произведен под отговорността на лозар в съответствие с всеобщо възприетите методи с оглед поддържане на сортовата идентичност, а при необходимост и на идентичността на клонинга, както и с оглед на предпазването от болести;б) който е предназначен за производството на базов посадъчен материал или на сертифициран посадъчен материал;в) който отговаря на условията, предвидени в приложения I и II за базов посадъчен материал. Според процедурата, предвидена в член 17, параграф 2, тези приложения могат да бъдат изменяни с оглед определянето на допълнителни или по-строги условия за сертифицирането на първичния посадъчен материал;г) за който чрез официално проведено изследване е констатирано, че отговаря на изредените по-горе условия.Д. Базов посадъчен материал: посадъчен материал,а) който е произведен под отговорността на лозаря в съответствие с общо възприетите методи с оглед поддържане на сортоватаидентичност, а при необходимост и на идентичността на клонинга, както и с оглед на предпазването от болести, и който произхожда директно от първичен посадъчен материал по вегетативен път;б) който е предназначен за производството на сертифициран посадъчен материал;в) който отговаря на условията, предвидени в приложения I и II за базовпосадъчен материал;иг) за който чрез официално проведено изследване е констатирано, че отговаря на изредените по-горе условия.E. Сертифициран посадъчен материал: посадъчен материал,а) който произхожда директно от базов посадъчен материал или от първичен посадъчен материал;б) който е предназначен:- за производството на насаждения или на части от насаждения, служещи за производството на грозде, или- за производството на грозде;в) който отговаря на условията, предвидени в приложения I и II за сертифициран посадъчен материал, иг) за който чрез официално проведено изследване е констатирано, че отговаря на изредените по-горе условия.Ж. Стандартен посадъчен материал: посадъчен материал,а) който притежава сортова идентичност и чистота;б) който е предназначен:- за производството на насаждения или на части от насаждения, служещи за производството на грозде, или- за производството на грозде;в) който отговаря на условията, предвидени в приложения I и II за стандартния посадъчен материал, иг) за който чрез официално проведено изследване е констатирано, че отговаря на изредените по-горе условия.З. Официални мерки: мерките, които са приетиа) от държавни органи, илиб) под отговорността на дадена държава, от юридически лица на публичното или частното право, илив) за подпомагащи дейности, също под контрола на държавата, от официално определени за целта физически лица,при условие че лицата, посочени в букви б) и в), не извличат лична облага от тези разпоредби.И. Търговия:Продажбата, складирането с оглед продажба, предлагането за продажба и всякакво преотстъпване, всякакво снабдяване или прехвърляне на посадъчен материал в полза на трети лица, независимо дали възмездно или безвъзмездно, с оглед търговска експлоатация.Към търговията не се отнася търговията с посадъчен материал, която не е предназначена за търговска експлоатация на сорта, както и следните операции:а) снабдяването с посадъчен материал на официални органи за изследвания и инспекции;б) снабдяването с посадъчен материал на доставчици на услуги с оглед преработка и опаковане, доколкото доставчикът не придобива права върху доставения посадъчен материал.Правилата за прилагане на настоящите разпоредби се определени в съответствие с процедурата, предвидена в член 17, параграф 3."2. Член 3 се заменя със следния текст:"Член 31. Държавите-членки изискват лозовия посадъчен материал да може да бъде обект на търговия, само когато:а) е бил официално сертифициран като "първоначален посадъчен материал", "базов посадъчен материал" или "сертифициран посадъчен материал", или когато се касае за посадъчен материал, различен от тези, предназначени за използване като лозови пръчки за засаждане, ако се касае за официално контролиран стандартен посадъчен материал, иб) ако отговаря на условията, предвидени в приложение II.2. Чрез дерогация от параграф 1 държавите-членки могат, като преходна мярка до 1 януари 2005 г., да позволяват търговията на тяхната собствена територия със стандартен посадъчен материал, предназначен за използването му като лозови пръчки за засаждане и който произхожда от разсадници за отглеждане на маточници, съществуващи на 23 февруари 2002 г.3. Независимо от параграф 1 държавите-членки могат да разрешават на производители, разположени на тяхна територия, да търгуват с определени количества посадъчен материал:а) предназначени за опити или за научни цели;б) за работа по селекцията;в) предназначени за мерки, насочени към предпазването на генетичното разнообразие.Условията, при които държавите членки могат да предоставят такива разрешения, могат да бъдат определени съгласно процедурата, предвидена в член 17, параграф 2.При случаите на генетично модифициран материал тези правомощия могат да бъдат предоставяни, само когато са предприети всички съответстващи мерки за избягване на рисковете за човешкото здраве и околната среда. За оценяване рисковете за околната среда и по отношение на другите видове контрол, който трябва да бъде осъществен, се прилагат разпоредбите на член 5ба.4. За посадъчен материал, произведен чрез техники за размножаване in vitro съгласно процедурата, предвидена в член 17, параграф 2, могат да бъдат приети следните разпоредби:а) дерогация от специфичните разпоредби на настоящата директива;б) условия, приложими за такъв тип посадъчен материал;в) наименования, които могат да бъдат използвани за такъв тип посадъчен материал;г) условия по отношение гаранция на проверката, на първо място, на сортовата автентичност.5. Комисията, в съответствие с процедурата, предвидена в член 17, параграф 3, може да изиска посадъчния материал, различен от този, предназначен за използване като лозови пръчки за засаждане, да не бъде обект на търговия, считано от посочените дати, ако същият не бъдат официално обявен за "първоначален посадъчен материал", "базов посадъчен материал" или "сертифициран посадъчен материал":а) на цялата територия на Общността, по отношение някои сортове на лозата, тогава когато нуждите на Общността от тези сортове могат да бъдат задоволени, като се има предвид тяхното генетично разнообразие, а при случай — съгласно програма, изготвена за посадъчния материал, официално обявен за "първоначален посадъчен материал", "базов посадъчен материал" или "сертифициран посадъчен материал", иб) по отношение посадъчния материал, различен от посочения в буква а), ако той е предназначен за употреба на териториите на държавите членки, които от своя страна в съответствие с разпоредбите на тази директива са приели, че се прекратява търговията с посадъчен материал от категорията "стандартен материал"".3. В член 4 се добавя следната алинея:"Тази разпоредба не се прилага в случаите на засаждане за посадъчен материал, произведен в друга държава членка или в трета страна, който е признат за еквивалентен според член 15, параграф 2."4. Член 5 се заменя със следния текст:"Член 51. Всяка държава-членка издава каталог на сортове лози, допуснати официално до сертификация и до контрол върху стандартния посадъчен материал за тяхната територия. Достъп до каталога може да има всяко лице. Каталогът определя основните структурни и физиологични характеристики, позволяващи разграничаването между всички сортове. За сортове, вече допуснати на 31 декември 1971 г., може да бъде направена референция по отношение описанието, фигуриращо в официалните ампелографични публикации.2. Държавите-членки гарантират, че сортовете, вписани в каталозите на другите държави-членки, са също така допуснати официално до сертификация и до контрол върху стандартния посадъчен материал за тяхната територия, без с това да се засяга Регламент (ЕО) № 1493/1999 на Съвета от 17 май 1999 г. относно общата организация на пазара на вино [], по отношение на правилата относно класификацията на сортовете лози.3. Също така всяка държава-членка при необходимост издава списък на клонингите, допуснати официално до сертификация на своята територия.Държавите-членки гарантират, че клонингите, допуснати официално до сертификация в другите държави-членки, са също така допуснати до сертификация на тяхната територия.5. Член 5б се заменя със следния текст:"Член 5б1. Даден сорт се счита за различим, ако по отношение проявата на свойствата, произтичащи от един генотип или от комбинация от определени генотипове, се отличава ясно от всеки друг сорт, чието съществуване е общоизвестно в Общността.Един сорт се счита за общоизвестен в Общността, ако към датата на подаване на надлежно изготвена молба за допускане този сорт е вписан в каталога на дадената държава-членка или на друга държава-членка, или е обект на молба за допускане в дадената държава-членка или в друга държава-членка, в случай че изпълнението на условията, предвидени в първото изречение на настоящия параграф, е прекратено във всички въпросни държави-членки преди решението по молбата за допускане на новия изследван сорт.2. Даден сорт се счита за стабилен, ако проявата на свойствата, включени в проучването за различимост, и всички други свойства, използвани за описанието на сорта, се запазват непроменени в течение на няколко последователни размножавания.3. Даден сорт се счита за хомогенен, ако въпреки промените, възможни да произтекат от особеностите на неговото размножаване, той е достатъчно хомогенен по отношение проявата на свойствата, включени в проучването за различимост, и по отношение на всички други свойства, използвани за описание на сорта."6. Добавя се следният член:"Член 5ба1. В случаите, когато даден сорт лоза е генетично модифициран по смисъла на член 2, точки 1 и 2 от Директива 2001/18/ЕО на Европейския парламент и на Съвета от 12 март 2001 г. за освобождаване на генетично модифицирани организми в околната среда и за отмяна на Директива 90/220/ЕИО на Съвета [], този сорт се допуска, само когато са предприети всички съответстващи мерки за предотвратяване на рисковете за човешкото здраве и околната среда.2. В случаите на генетично модифициран сорт, по смисъла на параграф 1:a) се извършва специфична оценка на рисковете за околната среда, съответно на предвиденото в Директива 2001/18/ЕО и съгласно принципите, залегнали в приложение II, както и на основата на сведенията, уточнени в приложение III на същата директива;б) по предложение на Комисията, по силата на регламент на Европейския парламент и на Съвета се въвеждат процедури, предназначени за гарантиране на специфичното оценяване на рисковете и на другите съответни изисквания, а именно тези в областта на управлението на рисковете, етикетирането, евентуалния надзор, общественото информиране и предпазната клауза, съответни на съдържащите се в Директива 2001/18/ЕО. До влизането в сила на настоящия регламент генетично модифицираните сортове не се допускат до националните каталози, преди да бъдат допуснати като обект на търговия, в съответствие с Директива 2001/18/ЕО;в) членове 13 до 24 от Директива 2001/18/ЕО престават да се прилагат относно генетично модифицираните сортове на лозата, които са разрешени съгласно регламента, посочен в буква б).3. Когато се касае за продукти, произлезли от лозов посадъчен материал, предназначени да бъдат използвани като храни или хранителни съставки, отнасящи се до Регламент (ЕО) № 258/97 на Европейския парламент и на Съвета от 27 януари 1997 г. относно новите храни и новите хранителни съставки [], трябва преди допускането на генетично модифицираните сортове лози да бъде доказано, храните или хранителните съставки, произлезли от тях:a) не представляват опасност за потребителя;б) не въвеждат потребителя в заблуждение;в) не се различават от храните или хранителните съставки, за чието заместване са предназначени, така че тяхната нормална консумация да не предизвиква неблагоприятен хранителен ефект за потребителя.Когато продукти, произхождащи от сортовете, посочени в настоящата директива, са предназначени за използване като храна или хранителна съставка, предмет на Регламент (ЕО) № 258/97, този сорт не се допуска, освен ако дадената храна или хранителна съставка вече е получила разрешение в съответствие със същия регламент.7. Член 5в се заменя със следния текст:"Член 5вДържавите-членки гарантират, че сортовете или при необходимост клонингите с произход от други държави-членки са подложени, що се отнася конкретно до процедурата за допускане, на същите изисквания като прилаганите за националните сортове или клонинги."8. В член 5д параграф 2 се заменя със следния текст:"2. Всяка молба или оттегляне на молба за допускане на даден сорт, всяко вписване в каталог на сортовете, както и различните промени в тях, биват незабавно съобщавани на останалите държави-членки и на Комисията. На основата на информацията, дадена от държавите-членки, Комисията издава общ каталог на сортовете."9. Добавя се следният член:"Член 5еДържавите-членки гарантират, че генетично модифицираните сортове, които са били приети, са видно посочени като такива в каталога на сортовете. Те гарантират също така, че всяко лице, което търгува с такъв сорт, посочва ясно в своя търговски каталог на лозите, че сортът е генетично модифициран и посочва целта на модификацията."10. Добавя се следният член:"Член 5ж1. Държавите-членки предвиждат сортовете, а при необходимост клонингите, допуснати в каталога, да бъдат поддържани чрез сортоподдържане.2. Сортоподдържането трябва да бъде винаги контролируемо на базата на регистрациите, извършвани от отговорника или отговорниците по сортоподдържането или, при необходимост, на клонинга.3. От отговорника по сортоподдържането или на клонинга могат да бъдат поискани проби. При необходимост тези проби могат да бъдат взети официално.4. Когато сортоподдържането се извършва в държава-членка, различна от тази, в която сортът е допуснат, то въпросните държави-членки си сътрудничат на административно ниво по отношение на контрола."11. Член 7 се заменя със следния текст:"Член 7Държавите-членки предвиждат посадъчния материал по време на отгелждането, по време на сушенето, на складирането, на транспорта и по време на съхранението да се поддържа в разделени партиди, обозначени според всеки сорт и — когато е необходимо, за първичния посадъчен материал, базовия посадъчен материал или сертифицирания посадъчен материал — според клонинга."12. Член 8, параграф 2 се заменя със следния текст:"2. Чрез дерогация от параграф 1, по отношение на сушенето, опаковането, системата на затваряне, както и за маркирането, Комисията, в съответствие с процедурата, предвидена в член 17, параграф 2, определя разпоредбите, приложими за търговията на малки количества до доставянето им до крайния потребител, както и за търговията на лози в саксии, щайги или в картонени опаковки."13. Член 9 се заменя със следния текст:"Член 9Държавите-членки предвиждат опаковките и сноповете с посадъчен материал да бъдат запечатани официално или под официален контрол по такъв начин, че да не могат да бъдат отворени, без системата за затваряне да бъде повредена или без по официалния етикет, предвиден в член 10, параграф 1, или – в случай на опаковка – по самата опаковката да личат следи от ръчна намеса. С цел да се гарантира затварянето, устройството за затваряне съдържа най-малко официален етикет или официален печат. Съгласно процедурата, предвидена в член 17, параграф 2, може да бъде взето решение дали определено устройство за затваряне отговаря на разпоредбите на настоящия член. Всеки нов вид затваряне може да бъде осъществен само по официален път или под официален контрол."14. Член 10 се заменя със следния текст:"Член 101. Държавите-членки предвиждат опаковките и сноповете с посадъчен материал да бъдат снабдени с външен официален етикет съгласно приложение IV, съставен на един от официалните езици на Общността; неговото прикрепяне да бъде осигурено чрез устройството за затваряне. Цветът на етикета е бял, с диагонална черта в лилав цвят за първичен посадъчен материал, бял цвят за базов посадъчен материал, син цвят за сертифициран посадъчен материал и тъмножълт цвят за стандартния посадъчен материал.2. Въпреки това държавите-членки могат да разрешат на производителите, извършващи официална дейност на тяхна територия, да търгуват с различни опаковки или снопове от вкоренени присадки или от вкоренени калеми, които имат еднакви характеристики, като се използва един и същ етикет съгласно приложение IV. При тези случаи опаковките или сноповете се свързват заедно по начин, по който при тяхното разделяне връзката да бъде унищожена, без да могат да се съединят отново. Прикрепянето на етикета е осигурено от тази връзка. Не се допуска никакъв друг вид опаковане.3. Без да се засяга член 23, параграф 2 от Регламент (ЕО) № 1493/1999, държавите-членки могат да предвидят всяко освобождаване на материал, произведени на тяхна територия, да бъде също така придружено от единен документ, който inter alia да съдържа следните пояснения: характер на стоката, сорт или при случай клонинг, категория, количество, изпращач и получател. Условията, които следва да се предвидят по повод този придружителен документ, се установяват според процедурата, предвидена в член 17, параграф 3 от настоящата директива.4. Официалният етикет, предвиден в параграф 1, може също така да включва фитосанитарните придружителни документи, предвидени в Директива 92/105/ЕИО на Комисията [], която установява нормата за фитосанитарните паспорти. Въпреки това условията, приложими за официалното етикетиране и за фитосанитарните паспорти, се приемат и трябва да бъдат признати като еквивалентни.5. Държавите-членки предвиждат официалните етикети да бъдат съхранявани от получателя на материала за вегетативно размножаване на лозата в продължение на най-малко една година и да бъдат оставени на разположение на официалната служба за контрол.6. Най-късно до 23 февруари 2004 година Комисията издава доклад, съдържащ евентуално предложения относно движението на лозовия посадъчен материал и в частност относно официалните етикети и придружителните документи, представени от държавите-членки.15. Добавя се следният член:"Член 10аВ случаи на посадъчен материал за сорт, който е бил генетично модифициран, във всеки етикет, поставен върху партидата с посадъчени материал, и във всеки придружителен документ, официален или не, по силата на разпоредбите на настоящата директива трябва ясно да бъде посочено, че сортът е бил генетично модифициран, и да се уточни наименованието на генетично модифицираните организми."16. В член 11, параграф 2 се заменя със следния текст:"2. Без да се засяга свободното движение на материал в Общността, държавите-членки предприемат всички необходими мерки, с цел при търговията с посадъчен материал, произхождащ от трети страни, да се предоставят на компетентните служби следните сведения:a) вид (ботаническо наименование);б) сорт и — при необходимост — клонинг; тези сведения се прилагат по отношение на вкоренените присадки, както и за пръчките за присаждане и за връхни присадкови калеми;в) категория;г) естество на посадъчния материал;д) страна на производство и официална служба за контрол;е) изпращаща страна, ако е различна от страната на производство;ж) вносител;з) количество на материала.Начините, по които тези сведения трябва да бъдат предоставени, могат да бъдат определени според процедурата, предвидена в член 17, параграф 2."17. Член 12 се заменя със следния текст:"Член 12Държавите-членки гарантират, че посадъчният материал, търгуван в съответствие с настоящата директива, независимо дали това е по силата на задължителни правила или по силата на факултативни правила, е подлаган единствено на ограниченията при търговията, предвидени от настоящата директива, по отношение на неговите характеристики, разпоредбите за изследвания, маркирането и запечатването."18. Член 12а се заменя със следния текст:"Член 12аДържавите-членки гарантират, че посадъчният материал за сортовете лози, а при необходимост на клонингите, допуснати до официална сертификация в някоя от държавите-членки, както и до контрол на стандартния посадъчен материал съгласно разпоредбите на настоящата директива, на тяхната територия не е подлаган на никакви търговски ограничения по отношение на сорта и — при необходимост — на клонинга, без да се засяга Регламент (ЕО) № 1493/1999."19. В член 14, параграф 1 се заменя със следния текст:"1. С цел да се премахнат непреодолими временни трудности при снабдяването на Общността с посадъчен материал, може да бъде решено в съответствие с процедурата, предвидена в член 17, параграф 2, държавите-членки да допуснат за определен период от време да се търгува на цялата територия на Общността с необходимото количество посадъчен материал от дадена категория, подчинен на по-малко строги изисквания за преодоляване на възникналите трудности."20. Добавя се следният член:"Член 14аС цел да се открие най-доброто решение за замяна на някои разпоредби от настоящата директива, според процедурата, предвидена в член 17, параграф 3, може да бъде решено да бъде организирано провеждането на временни опити на общностно равнище и съгласно специфични условия."21. В член 15, параграф 2 е заменен със следния текст:"2. а) Съветът с квалифицирано мнозинство, по предложение на Комисията, определя дали материала за вегетативно размножаване на лозата, произведен в трета страна, предоставя същите гаранции по отношение условията за неговото приемане и разпоредбите, приети за осигуряване на неговото производство с оглед на търговията с него, както гаранциите, които предоставя материалът, произведен в Общността, и дали отговаря на изискванията на настоящата директива.б) Освен това Съветът определя също така типовете материал и категориите на материала за вегетативно размножаване на лозата, които могат да бъдат допуснати като обект на търговия на територията на Общността по смисъла на буква а).в) До момента, когато Съветът приеме решение по смисъла на буква а), и без да се засяга Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията и растителните продукти и срещу тяхното разпространение в Общността [], държавите-членки могат да бъдат упълномощени да приемат такива решения съгласно процедурата, предвидена в член 17, параграф 2. С този акт те съблюдават материалът, подлежащи на внос, да съответства на същите гаранции и във всяко отношение като тези, на които отговаря материалът за вегетативно размножаване на лозата, произведен в Общността, в съответствие с настоящата директива. Така внесеният материал трябва в частност да бъде придружен от документ, в който да се съдържат поясненията, предвидени в член 11, параграф 2.22. Добавят се следните членове:"Член 16аНеобходимите мерки за прилагане на настоящата директива, що се касае до веществата, посочени в долуизложените разпоредби, се приемат в съответствие с процедурата за управление, предвидена в член 17, параграф 2:- член 2, параграф 1, точка ГА, буква в), член 3, параграф 3, член 8, параграф 2, член 9, член 11, параграф 2, член 14, параграф 1 и член 15, параграф 2, буква в).Член 16бНеобходимите мерки за прилагане на настоящата директива по отношение на веществата, посочени в долуизложените разпоредби, се приемат в съответствие с процедурата за регламентиране, предвидена в член 17, параграф 3:- член 2, параграф 1, точка I, член 3, параграф 5, член 10, параграф 3 и член 14а."23. Член 17 се заменя със следния текст:"Член 171. Комисията се подпомага от Постоянния комитет по семена и посадъчен материал за земеделие, градинарство и горско стопанство (наричан по-долу "Комитетът").2. В случаите, когато има позоваване на настоящия параграф, се прилагат членове 4 и 7 от Решение 1999/468/ЕО на Съвета от 28 юни 1999 г. за уреждане на процедурите за упражняване на изпълнителните правомощия, предоставени на Комисията [].Периодът, посочен в член 4, параграф 3 от Решение 1999/468/ЕО, се определя на един месец.3. В случаите, когато има позоваване на настоящия параграф, се прилагат членове 5 и 7 от Решение 1999/468/ЕО.Периодът, визиран в член 5, параграф 6 от Решение 1999/468/ЕО, се определя на два месеца.4. Комитетът приема свой процедурен правилник.24. Позоваванията на член 17, фигуриращи в члeн 5г, параграф 2, в член 14, параграф 3, в член 16 и в членове 17а и 18а, се считат за позовавания на член 17, параграф 2.Член 2Директива 74/649/ЕИО се отменя.Член 3Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива преди 23 февруари 2003 г. Те информират незабавно Комисията за това.Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.Държавите-членки съобщават на Комисията текста на основните разпоредби от националните си законодателства, които приемат в областта, уредена с настоящата директива.Член 4Настоящата директива влиза в сила в деня на публикуването ѝ в Официален вестник на Европейските общности.Член 5Адресати на настоящата директива са държавите-членки.Съставено в Брюксел на 14 февруари 2002 година.За СъветаПредседателP. del Castillo[1] ОВ С 177 Е, 27.6.2000 г., стр. 77.[2] ОВ С 197, 12.7.2001 г., стр. 24.[3] ОВ С 268, 19.9.2000 г., стр. 42.[4] ОВ L 93, 17.4.1968 г., стр. 15. Директива, последно изменена с Акта за присъединяване от 1994 година.[5] ОВ L 106, 17.4.2001 г., стр. 1.[6] ОВ L 43, 14.2.1997 г., стр. 1.[7] ОВ L 184, 17.7.1999 г., стр. 23.[8] ОВ L 352, 28.12.1974 г., стр. 45.[] ОВ L 179, 17.7.1999 г., стр. 1."[] ОВ L 106, 17.4.2001 г., стр. 1.[] ОВ L 43, 14.2.1997 г., стр. 1."[] ОВ L 4, 8.1.1993 г., стр. 22."[] ОВ L 169, 10.7.2000 г., стр. 1."[] ОВ L 184, 17.7.1999 г., стр. 23."--------------------------------------------------